
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. november 18-i ülésére)

TÁRGY: 
Kiskőrös Város Környezetvédelmi programjának felülvizsgálata
A Környezet védelmének általános szabályairól szóló 1995. évi LIII. Törvény 46. §. (1) bekezdés b. pontja, valamint a 47. §. (1) bekezdése értelmében elkészített, 2003-2008. évekre vonatkozó, hatévente megújítandó Kiskőrös Város Környezetvédelmi programjának szakmai felülvizsgálata vált szükségessé.

A szakmai felülvizsgálatot az SK-TERV Mérnökiroda Bt. részéről Solti Kálmán építőmérnök, környezetmérnök, környezetvédelmi szakmérnök készítette. A felülvizsgált és átdolgozott környezetvédelmi program véleményezésre az ATI-KTVF Bajai Kirendeltségére megküldésre került, javaslatai a programba bedolgozásra kerültek.    

A program 6.5. pontja rendelkezik arról, hogy azt szükség szerint, de legalább két évente felül kell vizsgálni.

A fentiek alapján javasolom, hogy a Képviselő-testület a Város környezetvédelmi programjának felülvizsgálatát a határozat-tervezetben foglaltak szerint fogadja el.

Kiskőrös, 2009. november 5.










Domonyi László sk.










    polgármester

Határozat-tervezet
A környezet védelmének általános szabályairól szóló 1995. évi LIII. törvény 46. §. (1) bekezdés b) pontja, valamint a 47. §. (1) bekezdés előírása alapján Kiskőrös Város Településrendezési Tervével összhangban, helyi környezeti problémák számbavételével Kiskőrös Város Környezetvédelmi Programjának Felülvizsgálatát a képviselő-testület a határozat mellékletében foglaltak szerint fogadja el.
Felelős:
polgármester
Határidő:
a program felülvizsgálatára: 2011. november 30.
